Umenie reformácie na Morave a v Sliezsku v 16. – 18. storočí

1. **Cieľ projektu**

Zámerom projektu je medziodborový výskum (dejiny umenia, história, religionistika) umeleckej tvorby (maliarstvo, sochárstvo, architektúra, umelecké remeslo) spätej s protestantským vyznaním na Morave a Sliezsku v 16. – 18. storočí a jeho sprostredkovanie odbornej i širokej verejnosti formou výstavy, monografie a odborných článkov. Monografia po prvýkrát predstaví súhrnný pohľad na túto, doteraz prehliadanú, časť umeleckej produkcie a dáva možnosť nadväzujúceho výskumu v budúcnosti.

**Vymedzenie, náplň a špecifikácia**

Podstatou projektu je analýza vybraných protestantských umeleckých diel vytvorených od 16. do 18. storočia nachádzajúcich sa na Morave a v Sliezsku a historických okolností spätých s protestantizmom. Diela budú analyzované i reštaurátorom. Tieto diela budú následne triedené, publikované v monografii a vystavené v Moravskej galérií v Brne. Počas výstavy sa budú konať sprievodné akcie, najmä edukačné programy určené pre školy a workshopy pre všetky vekové kategórie.

**Výstupy projektu**

Výsledkom výskumu jednotlivých diel bude výstava uskutočnená v Moravskej galérií v Brne a súhrnná monografia. V priebehu výskumu budú vypracované články venujúce sa vybraným témam viažucim sa na problematiku protestantského umenia. Okrem toho budú pripravené samostatne i edukačné materiály a pracovné listy, ktoré sa využijú v rámci edukačnej činnosti.

**Efekty projektu**

Projekt svojimi výstupmi vytvára predpoklady pre sprístupnenie fenoménu protestantského umenia na Morave odbornej i širokej verejnosti. Poskytuje možnosť oboznámiť sa s výraznou, no málo preskúmanou kapitolou dejín moravského a sliezskeho umenia. Primárny efekt bude popularizačný a osvetový. Výskum vybraných umeleckých diel a doby umožňuje hlbšie pochopenie danej problematiky a možnosť prípadného nadväzujúceho výskumu.

1. **Riešenie predmetu výskumu v minulosti**

Predložený projekt so svojím zameraním a štruktúrou spracovania bol v minulosti čiastočne riešený v rámci projektu Umění české reformace (1380 – 1620), ktorý bol ukončený v roku 2011 a mapoval umeleckú tvorbu (maliarstvo, sochárstvo, architektúra, umelecké remeslo) spätú s protestantským vyznaním v Čechách od počiatku reformného hnutia po porážku českých stavov na Bielej hore. Projekty síce majú podobnú tému a ciele, no každý je zameraný na inú krajinu českej koruny. Projekt Umenie reformácie na Morave a v Sliezsku v 16. – 18. storočí predstavuje doteraz neprebádanú oblasť umenia týchto dvoch území, pričom na takúto výskumnú aktivitu neboli do súčasnosti vyhradené financie z verejných zdrojov. Jedná sa o málo známy fenomén kultúrnych a politických dejín.

1. **Rozbor stavu riešenia problému v ČR a v zahraničí**

Vzťah reformácie a výtvarnej kultúry sa skúma už niekoľko desaťročí najmä v krajinách, ktoré boli zasiahnuté luteránskou a kalvínskou reformáciou – v Nemecku, Švajčiarsku, Holandsku, Anglicku, Poľsku. V rámci českých dejín umenia je však skúmanie tohto vzťahu okrajovou záležitosťou. Zmenu priniesla monografia a výstava Umění české reformace (1380 – 1620), ktorá si za cieľ kládla uvedenie reformačného umenia v Čechách do širšieho kultúrneho a bádateľského povedomia, pričom sa snažila poukázať na problematiku v novom svetle. Vzhľadom na doterajší nedostatočný výskum sa monografia zamerala predovšetkým na vybraný okruh tém súvisiacich s reformáciou. Tento projekt tak bude nadväzovať na zistené informácie z tohto projektu, ktoré obohatí o výskum moravských pamiatok a podmienok, v akých sa tieto diela rozvíjali.

1. **Metodika riešenia projektu**

Metodika sa odvíja od dvoch základných rovín projektu – prieskumu a vedeckého zhodnotenia získaných poznatkov na jednej strane a sprostredkovania týchto poznatkov širokej verejnosti na druhej. Keďže sa tejto problematike doteraz venovala len minimálna pozornosť, bude nutné vzhľadom na nedostatok literatúry začať podrobný výskum primárnych a sekundárnych zdrojov.

Projekt vychádza z nasledujúcich metodických postupov:

I. Práca predchádzajúca základný výskum – 30%:

1. rešerš literatúry a archívnych prameňov

2. terénny výskum, fotodokumentácia diel

3. analýza diel jednotlivými odborníkmi

II. Aplikácia poznatkov v praxi – 70%:

Odborné spracovanie:

1. spracovanie rešerší a dokumentácie

2. tvorba odborných textov

3. vytvorenie súbornej monografie

Prezentácia projektu a distribúcia jeho výstupov:

1. prezentácia projektu formou dočasnej výstavy v Moravskej galérií v Brne

2. vytvorenie edukačných materiálov, lektorské prehliadky pre verejnosť, workshopy pre návštevníkov výstavy

3. distribúcia monografie Umenie reformácie na Morave a v Sliezsku v 16. – 18. storočí

1. **Vybavenosť pracoviska**

Pracovisko má v súčasnej dobe k dispozícií bežné počítačové vybavenie so skenerom a kvalitné fotoaparáty pre stabilných zamestnancov. K dispozícií je i dobre vybavená knižnica a reštaurátorský ateliér. Pracovníci majú k dispozícií medzinárodné obrazové a textové databáze.

1. **Výsledky projektu**

Výsledky základného výskumu

1. B – odborná kniha v češtine formou kolektívnej monografie poskytuje zhrnutie získaných poznatkov z dlhodobého výskumu
2. J – v priebehu riešenia projektu budú publikované štúdie spracovávajúce vybrané témy výskumu. Štúdie budú publikované v popredných odborných periodikách odboru (Umění, Opuscula historiae artium)

Jneimp – článok v odbornom recenzovanom časopise svetovo uznávanej databáze ERIH

Výsledky aplikovaného výskumu

3. E – výstava pripravená pre prezentáciu výsledkov projektu doplnená príslušným katalógom

4. W – počas konania výstavy bude prebiehať workshop umožňujúci lepšie zapamätanie a pochopenie videného a taktiež predstavuje zážitkovú činnosť pre deti i dospelých

Výsledky mimo štruktúry RIV11:

Vytvorenie informačnej tlače (letáky, ktoré obdržia návštevníci v galérií); edukačné programy (pracovné listy a pod.)

|  |  |
| --- | --- |
| **Predpokladané výsledky projektu** | **Počet** |
| **P –** český alebo národný patent s výnimkou patentu USA a Japonska, ktorý je využívaný na základe platnej licenčnej zmluvy |  |
| **P –** európsky alebo medzinárodný patent (EPO, WIPO), patent USA a Japonska |  |
| **P –** český alebo iný národný patent udelený (doteraz nevyužívaný) alebo využívaný vlastníkom patentu. |  |
| **Z –** čiastočná prevádzka, overená technológia, |  |
| **N** (certifikovaná metodika) |  |
| **N** (pamiatkový postup- v programe označené ako Z) |  |
| **N** (špecializovaná mapa s odborným obsahom- v programe označené ako L) |  |
| **R** (software) |  |
| **G** (prototyp, funkčná vzorka), |  |
| **F** (výsledky s právnou ochranou – úžitkový vzor, priemyslový vzor) |  |
| **Jimp** – článok v impaktovanom časopise  (publikácia uvedená v databázach Web of Science spoločnosti Thomson Reuters: Science Citation Index Expanded (SCI-EXPANDED) – 1945 – súčasnosť; Social Science Citation Index (SSCI) – 1980 – súčasnosť; Arts & Humanities Citation Index (A&HCI) – 1980 – súčasnosť; Index Chemicus (IC) – 1993 – súčasnosť; Current Chemical Reactions (CCR-EXPANDED) – 1986 – súčasnosť |  |
| **Jneimp.** článok v recenzovanom časopise svetovo uznávanej databáze Scopus (http://www.scopus.com/scopus/home.url) a ERIH (<http://www.esf.org/research-areas/humanities/research-infrastructures-including-erih.html>) | 3 |
| **Jrec.**článok v recenzovanom časopise |  |
| **B** – odborná kniha vo svetovom jazyku (angličtina, čínština, francúzština, nemčina, ruština a španielčina) |  |
| **B** – odborná kniha v ostatných jazykoch | 1 |
| **D –** článok v zborníku (zborník musí byť evidovaný v databáze Conference Proceedings Citation Index – Science alebo Social Science & Humanities (predtým ISI Proceedings) spoločnosti Thomson Reuters) |  |
| **E –** usporiadanie výstavy – **špecifický výsledok programu NAKI**  Ide o najmenej dva mesiace trvajúcu verejnú prezentáciu kultúrnych či kultúrne historických hodnôt s minimálnou návštevnosťou 1000 návštevníkov za dobu trvania výstavy, ktorá je výlučne výsledkom výskumných projektov v rámci Programu aplikovaného výskumu a vývoja národnej a kultúrnej identity (NAKI), a jej súčasťou je katalóg s riadne prideleným ISBN, ktorého obsah prešiel recenzným riadením. | 1 |
| **A –** audiovizuálna tvorba**,** elektronický dokument (CD-R, web prezentácia, elektronická databáza) s výnimkou výsledkov v elektronickej podobe, ktoré spĺňajú podmienky pre zaradenie do kategórie J, B |  |
| usporiadanie **M** – konferencie, **W** – workshopu | 2 |

1. **Poslanie a očakávané prínosy projektu**

1. pochopenie a prehĺbenie poznatkov o reformačnom umení na Morave a v Sliezsku, ktoré doteraz nebolo prebádané

2. možnosť ďalšieho výskumu problematiky

3. oboznámenie odbornej a širokej verejnosti s hmotným i nehmotným reformačným umením, čo umožní hlbšie pochopenie vlastných dejín a vývoja krajiny

1. **Kritické predpoklady**

Kritické predpoklady a riziká projektu sa vzťahujú po prvé ku vytvoreniu monografie, po druhé ku naplneniu prezentačných cieľov projektu.

Ad 1

Kritickým predpokladom pri štúdiu nekatolíckej výtvarnej kultúry je identifikácia artefaktov.

Riziko spočíva v problematickej identifikácií i stave dochovania. Mnoho diel bolo zničených katolíkmi počas obrazoborectva, čo sťažuje vytvorenie kontextu diel.

Eliminácia rizík: starostlivý výskum dochovaných artefaktov.

Základným predpokladom je dodržanie stanoveného harmonogramu, koordinácia personálu a plnenie stanovených úloh jednotlivými pracovníkmi v rámci dohodnutých termínov.

Riziko spočíva v nedodržaní čiastkových termínov a nedostatočnej koordinácii.

Eliminácia rizík: pravidelné schôdzky pracovného tímu a vyhodnocovanie úloh.

Ad 2

Ciele projektu v oblasti prezentácie a edukácie môžu byť naplnené za predpokladu dostatočnej návštevnosti výstavy. Kritickým predpokladom je zaistenie dostačujúcej informovanosti o konaní výstavy či už formou letákov, alebo ozname v miestnych médiách a kultúrnych časopisoch.

1. **Etapy projektu**

Projekt je rozložený do dvoch nadväzujúcich a previazaných častí:

1. prípravný základný výskum: výskum archívnych prameňov a dokumentácia diel

2. aplikovaná časť: prevádzanie poznatkov do praxe, príprava výstavy a sprievodného programu (workshopy, edukačné materiály)

1. rok (2018)

Cieľ etapy: pramenný a terénny prieskum; mapovanie, dokumentácia a analýza vybraných diel, reštaurátorský prieskum vybraných diel

Dátum zahájenia riešenia etapy: I/2018

Dátum ukončenia riešenia etapy: XII/2018

Prevažujúci typ výskumu pri riešení etapy: základný

Výsledky etapy: dokončenie heuristickej, prieskumovej a dokumentačnej prípravy – Jneimp. článok v recenzovanom časopise svetovo uznávanej databázy ERIH

Forma spracovania a predania výsledkov: zhromaždenie väčšiny obrazových podkladov a materiálov čerpaných z prameňov, literatúry a reštaurátorských správ získaných prostredníctvom základného terénneho prieskumu; publikácia prvých zistení a všestranná propagácia projektu.

2. rok (2019)

Cieľ etapy: odborné spracovanie a vedecké vyhodnotenie poznatkov získaných základným výskumom; príprava na výstavu

Dátum zahájenia riešenia etapy: I/2019

Dátum ukončenia riešenia etapy: XII/2019

Prevažujúci typ výskumu pri riešení etapy: aplikovaný

Výsledky etapy: dokončenie výskumu, vytvorenie súboru textov; oboznamovanie odbornej i laickej verejnosti o projekte

B – odborná kniha (v českom jazyku) sumarizujúca poznatky získané počas základného výskumu

Jneimp. – článok v recenzovanom časopise svetovo uznávanej databázy

Forma spracovania a predania výsledkov: kompletizácia materiálov a na ich základe spracovanie textov; publikácia a distribúcia knihy a textov v odborných periodikách

3. rok (2020):

Cieľ etapy: uskutočnenie dočasnej výstavy v Moravskej galérií v Brne, vytvorenie sprievodných podujatí (edukačného programu a workshopov)

Dátum zahájenia riešenia etapy: I/2020

Dátum ukončenia riešenia etapy: XII/2020

Prevažujúci typ výskumu pri riešení etapy: aplikovaný

Výsledky etapy:

E – výstava pozostávajúca z vybraných skúmaných diel

Jrec. – článok v recenzovanom časopise svetovo uznávanej databáze

Forma spracovania a predania výsledkov: na základe sumarizovaných diel uskutočnená výstava, katalogizácia diel, tvorba edukačných materiálov, letákov, pracovných listov, príprava workshopu, všestranná propagácia projektu

1. **Uvedenie oponentov projektu, s ktorými uchádzač nesúhlasí**

Daný projekt nemá oponentov.

Vypracovala: Katarína Orviská, 429 099